**Ministru kabineta noteikumu projekta "Grozījumi Ministru kabineta 2011. gada 12. aprīļa noteikumos Nr. 286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Tiesību akta projekta mērķis ir nodrošināt Komisijas 2018.gada 19.oktobra Īstenošanas direktīvas (ES) 2018/1581, ar ko Padomes Direktīvu 2009/119/EK groza attiecībā uz krājumu uzturēšanas pienākumu aprēķināšanu (turpmāk – Direktīva 2018/1581) ierosināto tehnisko izmaiņu un atjauninājumu pārņemšanu.Latvijai vēlākais līdz 2019.gada 19.oktobrim ir jāpieņem un jāpublicē normatīvie akti, jāinformē Eiropas Komisija par pieņemtajiem tiesību aktiem saistībā ar Direktīvas 2018/1581 pārņemšanu, kā arī jāpiemēro tiesību akti no 2020.gada 1.janvāra.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisija ar Direktīvu 2018/1581 ir ieviesusi virkni tehnisku izmaiņu Direktīvā 2009/119/EK.Ņemot vērā to, ka Eiropas Parlamenta un Padomes 2008.gada 22.oktobra Regula (EK) Nr.1099/2008 par enerģētikas statistiku (turpmāk – Regula (EK) Nr.1099/2008)[[1]](#footnote-1) ir vairākkārt grozīta, ir nepieciešams saskaņot grozījumus ar atsaucēm Direktīvā 2009/119/EK.Latvijai vēlākais līdz 2019.gada 19.oktobrim ir jāpieņem un jāpublicē normatīvie akti, un jāpiemēro Direktīvas 2018/1581 nosacījumi no 2020.gada 1.janvāra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas atkarība no jēlnaftas un naftas produktu importa joprojām ir augsta. Ņemot vērā naftas produktu svarīgo nozīmi ekonomikā, īpaši transporta nozarē, ir svarīgi nodrošināt Eiropas Savienības (turpmāk – ES) energoapgādes drošību, nodrošinot naftas produktu drošības rezerves, kuras dalībvalstis var izmantot piegādes traucējumu gadījumos. Lai nodrošinātu šo naftas produktu pieejamību krīzes situācijās, ES tiesību akti uzliek dalībvalstīm pienākumu uzturēt jēlnaftas un naftas produktu minimālos krājumus.Komisija, ņemot vērā Padomes 2009. gada 14. septembra Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves[[2]](#footnote-2) (turpmāk – Direktīva 2009/119/EK), un jo īpaši tās 3.panta 4.punktu, kā arī saskaņā ar 22.pantu, ir izvērtējusi Direktīvas 2009/119/EK darbību un īstenošanu (“vidus posma novērtēšana”), un novērtēšanas gaitā tika noskaidrots, ka Direktīvas 2009/119/EK nosacījumos ir jāievieš tehniskas izmaiņas, lai atvieglotu tās īstenošanu[[3]](#footnote-3) un lai turpinātu garantēt visaugstāko energoapgādes drošības līmeni Eiropā.Direktīvas 2009/119/EK pārskatīšanas laikā 2017. gadā tika secināts, ka direktīva joprojām atbilst mērķim. Tomēr, lai uzlabotu tās skaidrību un samazinātu administratīvo slogu dalībvalstīm, ar Direktīvu 2018/1581 tika ierosinātas vairākas tehniskas izmaiņas un atjauninājumi.Noteikumu projektā “Grozījumi Ministru kabineta 2011.gada 12.aprīļa noteikumos Nr.286 “Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā”” (turpmāk – Noteikumu projekts) ietvertās normas izriet no Direktīvas 2018/1581.Noteikumu projekts paredz: 1. definēt “naftas krājumus”, atbilstoši drošības rezervju un īpašo krājumu aprēķinos izmantojamo naftas produktiem, kas uzskaitīti Regulas (EK) Nr.1099/2008 A pielikuma 3.4.punktā;
2. precizēt krājumu uzturēšanas pienākuma aprēķināšanas laikposmu no katra kalendārā gada 1.janvāra līdz 30.jūnijam. Paredzētos dienas vidējā tīrā importa daudzumus un iekšzemes patēriņu nosaka, pamatojoties uz daudzumiem, kas importēti un patērēti priekšpēdējā gadā pirms attiecīgā kalendārā gada;
3. precizēt atsauces atbildoši Regulas (EK) Nr.1099/2008 A pielikuma 3.4.punktam;
4. precizēt Noteikumu Nr.286 1.pielikumu saskaņā ar Direktīvas 2018/1581 pielikumu;
5. precizēt Noteikumu 2.pielikuma 1.punktu, ņemot vērā grozījumus Regulas (EK) Nr.1099/2008 pielikumos.

Papildus tam no Ministru kabineta 2011.gada 12.aprīļa noteikumiem Nr.286 “Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā” (turpmāk – Noteikumi Nr.286) tiek svītrotas atsauces uz naftas produktu kategorijām, jo krājumu veidu atbilstoši kategorijām nosaka Regulas (EK) Nr.1099/2008 A pielikuma 3.4.punkts.Ņemot vērā minēto, Noteikumu projekts paredz precizēt Noteikumu Nr.286 2.2., 2.3., 2.4., 2.5., 2.6.apakšpunktu, 2.3 punkta 2.apakšpunktu, 2.7 punktu, 3., 4. punktu un 3.pielikuma tabulu, svītrojot Noteikumos Nr.286 minētās naftas produktu I, II un III kategorijas.Noteikumu projekts paredz precizēt Noteikumu Nr.286 2.5 punktu, joiepirkuma procedūra drošības rezervju pakalpojuma nodrošināšanai var tikt piemērota atbilstoši Aizsardzības un drošības jomas iepirkumu likumam. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumos Nr.286 iekļautas tiesību normas, kas izriet no Direktīvas 2009/119/EK, Direktīvas 2018/1581, Regulas (EK) Nr.1099/2008 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2018/1581  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2018/1581 1.panta 1.punkts, kas aizstāj Direktīvas 2009/119/EK 2.panta i) punktu | Noteikumu Nr.286 1.pielikums (Noteikumu projekta 13.punkta redakcijā) | Pārņemts pilnībā | Projekts neparedz stingrākas prasības |
| Direktīvas 2018/1581 1.panta 2.punkts, kas aizstāj Direktīvas 2009/119/EK 3.panta 3.punktu | Noteikumu Nr.286 5.3.apakšpunkts (Noteikumu projekta 10.punkta redakcijā) | Pārņem pilnībā | Projekts neparedz stingrākas prasības |
| Direktīvas 2018/1581 1.panta 3.punkts, kas aizstāj Direktīvas 2009/119/EK 6.panta 1.punkta otro teikumu | Noteikumu Nr.286 22.1 punkts (Noteikumu projekta 11.punkta redakcijā) | Pārņem pilnībā | Projekts neparedz stingrākas prasības |
| Direktīvas 2018/1581 1.panta 4.punkts, kas aizstāj Direktīvas 2009/119/EK 9.panta 2.punkta pirmo teikumu | - | Normatīvajos aktos nav jāpārņem (rīcības brīvības izvēles norma, jo īpašie krājumi ir dalībvalsts vai tās izveidotās Centrālās krājumu uzturēšanas struktūras īpašums) | Nav attiecināms |
| Direktīvas 2018/1581 1.panta 5.punkts, kas aizstāj Direktīvas 2009/119/EK 9.panta 3.punkta trešo daļu | Noteikumu Nr.286 2.pielikums (Noteikumu projekta 14.punkta redakcijā) | Pārņemts pilnībā | Projekts neparedz stingrākas prasības  |
| Direktīvas 2018/1581 1.panta 6.punkts, kas aizstāj Direktīvas 2009/119/EK II pielikuma otro daļu  | Noteikumu Nr.286 2.pielikums (Noteikumu projekta 14.punkta redakcijā) | Pārņemts pilnībā | Projekts neparedz stingrākas prasības  |
| Direktīvas 2018/1581 1.panta 7.punkts, kas aizstāj Direktīvas 2009/119/EK III pielikuma sestās daļas a) punktu | - | Normatīvajos aktos nav jāpārņem (rīcības brīvības izvēles norma, jo piedāvātās metodes uzturēto krājumu apjoma aprēķināšanai netiek izmantotas) | Nav attiecināms |
| Direktīvas 2018/1581 1.panta 8.punkts, kas ar tekstu pielikumā aizstāj Direktīvas 2009/119/EK I pielikumu | Noteikumu Nr.286 2.pielikums (Noteikumu projekta 14.punkta redakcijā) | Pārņemts pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Netiek pārņemts Direktīvas 2018/1581 1.panta 4.punkts (kas aizstāj Direktīvas 2009/119/EK 9.panta 2.punkta pirmo teikumu), jo īpašie krājumi ir dalībvalsts vai tās izveidotās Centrālās krājumu uzturēšanas struktūras īpašums.Netiek pārņemts Direktīvas 2018/1581 1.panta 7.punkts (kas aizstāj Direktīvas 2009/119/EK III pielikuma sestās daļas a) punktu), jo piedāvātās metodes uzturēto krājumu apjoma aprēķināšanai netiek izmantotas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav plānotas, jo, iestrādājot ES tiesību normas Noteikumos Nr.286, netiek būtiski mainīts esošais regulējums vai ieviestas jaunas politiskās iniciatīvas |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs R. Nemiro

Vīza:

Valsts sekretārs Ē. Eglītis

Sproģe 67013024

Zanda.Sproge@em.gov.lv

1. https://eur-lex.europa.eu/eli/reg/2017/2010/oj/lav Eiropas Parlamenta un Padomes 2008. gada 22. oktobra Regula (EK) Nr. 1099/2008 par enerģētikas statistiku (OV L 304, 14.11.2008., 1. lpp., grozījumi OV L 292, 10.11.2017., 3. lpp). [↑](#footnote-ref-1)
2. OV L 265, 9.10.2009., 9. lpp. [↑](#footnote-ref-2)
3. Komisijas dienestu darba dokuments “Vidusposma novērtējums par Padomes Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves (SWD(2017) 439 final). [↑](#footnote-ref-3)